Waris Jari Hantu

Waris Jari Hantu ialah sebuah filem seram romantik Malaysia 2007 arahan Shuhaimi Baba.

Sinopsis
Tok Wan Rimau (Azean Irdawaty), penjaga harimau saka (iaitu yang mana badannya boleh bertukar bentuk menjadi harimau apabila diperlukan), sedang mencari seorang pewaris wanita untuk mewarisi kuasanya. Tina (Maya Karin) dan Ari (Rusdi Ramli) merupakan saudara-mara Tok Wan yang juga sahabat karib sesama sendiri. Harimau saka Tok Wan itu melindungi keluarganya dan kampung mereka daripada bahaya. Tina yang mencintai Ari itu sedang mengembangkan impian rahsianya untuk mengahwini Ari sungguhpun para orang kampung menyindir Ari kerana sifat keperempuanannya. Oleh sebab amat tersentuh oleh hinaan orang kampung, Ari terus berselindung di sebalik hubungan rapatnya bersama Tina. Sungguhpun dibantah ibu bapanya, Tina kelihatan bakal menjadi penjaga harimau saka seterusnya, namun Ari tampil ke hadapan untuk menawarkan dirinya sebagai penjaga semangat mistik tersebut.

Pelakon

Pelakon Utama
 Maya Karin sebagai Tina
 Rusdi Ramli sebagai Shariman "Ari,Arina"
 Azean Irdawaty sebagai Tok Wan Rimau

Pelakon Pembantu
 Liza Othman sebagai Mak Hayati
 Zahim Albakri sebagai Johan
 Nanu Baharudin sebagai Kasma
 Riezman Khuzaimi sebagai Roslan
 Kavita Kaur sebagai Ira
 Zaidi Omar sebagai Pak Ngah Jalal
 Rashid Salleh sebagai Ah Meng
 Joanna Bessey sebagai Kate
 Ida Nerina sebagai Pegawai JPN
 Jit Murad sebagai Freddie
 Dang Suria sebagai Fara
 Margaret Gan sebagai Ah So

Senarai runut bunyi
Faizal Tahir - Kasih Tercipta
Tria - Tika
Maya Karin & Rusdi Ramli - Tika
Kavita Sidhu - Cinta Sempurna
Azean Irdawati - Lagu Tok Wan
Instrumental - Kasih Tercipta
Instrumental - Tika
Instrumental - Cinta Sempura
Music Score - Serangan Rimau
Music Score - Turun Saka

Kritikan filem
Salah satu isu yang ditimbulkan penonton adalah sungguhpun Tok Wan Rimau telah menurunkan sakanya, atap rumahnya masih perlu dibuka ketika dia hendak mati. Ini dikatakan menimbulkan kekeliruan, kerana sekiranya seseorang itu dikatakan telah menurunkan ilmu sakanya, dia akan mati seperti biasa. Oleh itu terdapat jangkaan penonton bahawa Tok Wan Rimau memiliki ilmu saka yang lain pula.

Anugerah dan pencalonan
 Pengarah Terbaik Festival Filem Malaysia Ke-20 (FFM-20) - Shuhaimi Baba. Beliau menerima hadiah wang tunai RM25,000 dan trofi.
 Pelakon Lelaki Terbaik Festival Filem Malaysia Ke-20 (FFM-20) - Rusdi Ramli. Beliau menerima hadiah wang tunai RM10,000 dan trofi.
 Pelakon Pembantu Wanita Terbaik Festival Filem Malaysia Ke-20 (FFM-20) - Azean Irdawaty.

 Siri TV 
Pada 2009 filem Waris Jari Hantu diadaptasi ke dalam kaca TV dengan nama siri Waris di TV2 namun jalan cerita sama tetapi dirombak ikut kesesuaian drama.Waris Musim Pertama dibarisi pelakon dengan watak baru seperti Linda Hashim (Mutiara 'Tia' Sulaiman), Nas-T (Ramon/Chandran Pereira Taib), Zahiril Adzim (Finn) dan Lana Nordin (Natasha 'Nate' Hassan). Manakala musim kedua bertukar dengan pelakon lain seperti Dafi, Pekin Ibrahim, Fynn Jamal, Kuza, Zizan Nin dan ramai lagi selain mengekalkan Rusdi Ramli sebagai Ari dan Kavita Sidhu sebagai Ira manakala Maya Karin hanya sebagai pelakon jemputan.

Rujukan

Pautan luar
Laman rasmi waris Jari Hantu
 Waris Jari Hantu kenangan Shumi untuk sahabat.


Kategori:filem Malaysia tahun 2007
Kategori:Filem arahan Shuhaimi Baba
Kategori:Filem bahasa Melayu
Kategori:Filem Malaysia berkaitan LGBT